CELEX: 62019CN0328
Language: el
Date: 2019-04-19 00:00:00
Title: Υπόθεση C-328/19: Αίτηση προδικαστικής αποφάσεως την οποία υπέβαλε το Korkein hallinto-oikeus (Φινλανδία) στις 19 Απριλίου 2019 — Porin kaupunki

1.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/23
            
         
      Αίτηση προδικαστικής αποφάσεως την οποία υπέβαλε το Korkein hallinto-oikeus (Φινλανδία) στις 19 Απριλίου 2019 — Porin kaupunki
      (Υπόθεση C-328/19)
      (2019/C 220/29)
      Γλώσσα διαδικασίας: η φινλανδική
      
         Αιτούν δικαστήριο
      
      Korkein hallinto-oikeus
      
         Διάδικοι στην υπόθεση της κύριας δίκης
      
      
         Αναιρεσείων: Porin kaupunki
      
         Αναιρεσίβλητες: Porin Linjat Oy, Lyttylän Liikenne Oy
      
         Προδικαστικά ερωτήματα
      
      
                  1)
               
               
                  Έχει το άρθρο 1, παράγραφος 2, στοιχείο α', της οδηγίας 2004/18/ΕΚ (1) του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών την έννοια ότι το μοντέλο του υπευθύνου δήμου, όπως καθορίζεται στην επίμαχη σύμβαση συνεργασίας μεταξύ δήμων, πληροί τις προϋποθέσεις μεταβιβάσεως αρμοδιοτήτας μη εμπίπτουσας στο πεδίο εφαρμογής της οδηγίας (C-51/15, Remondis) ή οριζόντιας συνεργασίας μη διεπόμενης από τους κανόνες υποχρεωτικής προκηρύξεως διαγωνισμού (C-386/11, Piepenbrock, με παραπομπές στην νομολογία), ή άλλης, μη ρυθμιζόμενης περίπτωσης;
               
            
                  2)
               
               
                  Αν γίνει δεκτό ότι το μοντέλο του υπεύθυνου δήμου, όπως καθορίζεται στη σύμβαση συνεργασίας, πληροί τις προϋποθέσεις μεταβιβάσεως αρμοδιότητας: Θεωρείται η δημόσια αρχή, στην οποία μεταβιβάστηκε η αρμοδιότητα, ως αναθέτουσα αρχή σε περίπτωση αναθέσεως δημοσίων συμβάσεων υπηρεσιών μετά τη μεταβίβαση αρμοδιότητας και μπορεί η εν λόγω δημόσια αρχή, βάσει της αρμοδιότητας που της μεταβιβάστηκε από τους άλλους δήμους, να αναθέσει δημόσιες συμβάσεις υπηρεσιών σε συνδεδεμένη με αυτήν οντότητα ακόμη και άνευ προκηρύξεως διαγωνισμού, δεδομένου ότι οι μεταβιβάσαντες την αρμοδιότητα δήμοι θα είχαν ίδιο καθήκον αναθέσεως των εν λόγω δημοσίων συμβάσεων υπηρεσιών εάν δεν υπήρχε ο θεσμός του υπευθύνου δήμου;
               
            
                  3)
               
               
                  Εάν, αντιθέτως, το μοντέλο του υπευθύνου δήμου πληροί τις προϋποθέσεις οριζόντιας συνεργασίας: Μπορούν οι συνεργαζόμενοι δήμοι να αναθέσουν δημόσιες συμβάσεις υπηρεσιών άνευ προκηρύξεως διαγωνισμού σε δήμο συμμετέχοντα στη σύμβαση συνεργασίας, ο οποίος ανέθεσε τις εν λόγω δημόσιες συμβάσεις υπηρεσιών σε συνδεδεμένη οντότητα άνευ προκηρύξεως διαγωνισμού;
               
            
                  4)
               
               
                  Θα ληφθεί υπόψη στο πλαίσιο εξετάσεως του ζητήματος αν μια εταιρία ασκεί ουσιώδες μέρος της δραστηριότητάς της για δήμο από τον οποίον ελέγχεται και κατά τον υπολογισμό του συνδεδεμένου με τον δήμο κύκλο εργασιών, ο κύκλος εργασιών της ελεγχόμενης από τον δήμο εταιρίας που εκτελεί μεταφορές κατά την έννοια του κανονισμού (ΕΚ) 1370/2007 (2) του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για τις δημόσιες επιβατικές σιδηροδρομικές και οδικές μεταφορές και την κατάργηση των κανονισμών του Συμβουλίου (ΕΟΚ) 1191/69 και (ΕΟΚ) 1107/70 (στο εξής: κανονισμός για τις δημόσιες επιβατικές μεταφορές) όταν η εταιρία πραγματοποιεί τον εν λόγω κύκλο εργασιών από μεταφορές που οργανώνει ο δήμος ως αρμόδια αρχή κατά την έννοια του κανονισμού για τις δημόσιες επιβατικές μεταφορές;
               
            
         (1)  EE 2004, L 134, σ. 114.
      
         (2)  EE2007, L 315, σ. 1.